Man in hegtenis ná hy drie vroue, twee kinders afmaaiArgieffoto: Kent Williamson ŉ 29-jarige man is Vrydag in hegtenis geneem vir die moord op vyf familielede in Hillbrow in Gauteng. Die man is by sy huis in hegtenis geneem ná ŉ intense soektog deur die Gautengse ondersoekeenheid en ŉ wenk van die gemeenskap. Die polisie het beslag gelê op twee vuurwapens wat vermoedelik as moordwapens gebruik is. Volgens die polisie het die man gedwonge toegang tot die perseel verkry voor hy op 20 Februarie drie vroue en twee kinders in die bolyf geskiet het. Al vyf slagoffers is op die toneel dood verklaar. Die motief vir die moord is nog onbekend. Die man sal na verwagting einde Maart in die Hillbrow-landroshof verskyn op vyf aanklagte van moord. Die polisieondersoek duur tans voort. Enigiemand met inligting oor die motief word versoek om die polisie te bel by 0860 010 111.